Pranešimas žiniasklaidai

2025 m. lapkričio 18 d.

**Atidaryta atnaujinta „Maximos“ parduotuvė populiariame Vilniaus mikrorajone**

**Po beveik tris mėnesius trukusių atnaujinimo darbų šiandien duris atvėrė lietuviško prekybos tinklo „Maxima“ parduotuvė Vilniuje, Gabijos g. 30. Vieno X parduotuvė pirkėjus pasitiko dar platesniu šviežio maisto asortimentu, o moderni, šviesi aplinka, nauja prekybinė įranga ir naujos kartos savitarnos kasos užtikrins dar sklandesnį apsipirkimą.**

„Pašilaičių mikrorajone esančios Gabijos gatvės „Maxima“ – daugiau nei du dešimtmečius vietos gyventojų pamėgta kasdienių apsipirkimų vieta. Pirkėjus ir miesto svečius ji pasitiko iš esmės pakeitusi rūbą – atnaujinta visa prekybos ir gamybos įranga, pasikeitęs parduotuvės išplanavimas. Dabar tai iš esmės nauja parduotuvė, kurioje pirkėjai ras dar patogesnę erdvę bei didesnį šviežio maisto pasirinkimą“, – sako Snieguolė Valiaugaitė, „Maximos“ Komunikacijos ir korporatyvinių ryšių departamento direktorė.

Pasak jos, siekiant dar labiau pagerinti darbo sąlygas darbuotojams, atnaujinta ne tik prekybos salė – iš pagrindų modernizuota ir darbuotojams skirta darbo bei poilsio aplinka.

**Išskirtinis dėmesys asortimentui ir pirkėjų patogumui**

Atnaujintoje, beveik 1050 kv. m prekybinio ploto „Maximoje“ pirkėjai galės rinktis iš dar platesnio šviežio maisto asortimento: vaisių, daržovių, pieno, mėsos. Atnaujinta gamybos įranga, įskaitant naują bandelių krosnį, leis kasdien pasiūlyti gardžias ir minkštas bandeles.

Skubantiems, bet mėgstantiems skaniai pavalgyti pirkėjams – atnaujintas ir itin gausus fasuotos „Meistro kokybės“ gaminių asortimentas: nuo paruoštų kotletų, salotų, makaronų iki šventiniam stalui tinkančių išskirtinių tortų ir plokštainių.

Parduotuvėje taip pat įrengtos 7 naujos kartos savitarnos kasos su didesniais ekranais ir atnaujintu atsiskaitymo procesu, leidžiančiu greičiau ir patogiau apsipirkti savarankiškai. Be jų, veikia ir 4 įprastos kasos.

**Patyrusi komanda ir artimas ryšys su pirkėjais**

Atnaujintoje „Maximoje“ pirkėjų patogumu rūpinsis 24 darbuotojai. Keturi iš jų čia dirba ilgiau nei dešimt metų, dar keturi – penkiolika metų, o vienas darbuotojas čia darbuojasi nuo pat parduotuvės atidarymo 2004 metais.

„Mūsų kolegos puikiai pažįsta vietos pirkėjus, todėl ši parduotuvė jau seniai tapo ne tik kasdienių apsipirkimų vieta, bet ir bendruomenės dalimi. Netoliese įsikūrusi mokykla, tad čia užsuka daug šeimų ir vaikų. Stengiamės, kad kiekvienas pirkėjas jaustųsi laukiamas – darbuotojai visada pasiruošę pasiūlyti naujienas, padėti ar patarti“, – dalijasi S. Valiaugaitė.

**Ypatingi kainų pasiūlymai ir staigmenos**

Atidarymo savaitę šios „Maximos“ pirkėjai, pasinaudodami ypatingais šios parduotuvės atidarymo leidinio kainų pasiūlymais, gali nurodytas prekes įsigyti reikšmingai pigiau. Visa informacija ir pasiūlymai yra skelbiami specialiame atidarymui skirtame leidinyje, kurį galima rasti parduotuvėje bei internete: <https://www.maxima.lt/leidiniai/atidarymas_x868>.

Be to, visą savaitę apsiperkantys su „Ačiū“ kortele dalyvaus loterijoje, kurioje net 100 laimingųjų kiekvieną savo pirkinių krepšelyje esančią prekę galės įsigyti vos už 1 centą – didžiausia suteikiama nuolaida sieks net 100 eurų.

Atnaujinta „Maximos“ parduotuvė Gabijos g. 30 dirba įprastu laiku – kasdien nuo 8 iki 22 val. Tame pačiame pastate veiklą atnaujino ir „Eurovaistinė“, kurioje atidarymo savaitę pirkėjų lauks specialus pasiūlymas.

***Apie prekybos tinklą „Maxima“***

*Tradicinės lietuviško prekybos tinklo „Maxima“ stiprybės – mažos kainos ir kruopščiai atrinktas asortimentas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu Lietuvoje veikia arti pustrečio šimto „Maximos“ parduotuvių, kuriose dirba apie 11 tūkst. darbuotojų ir kasdien apsilanko daugiau nei 400 tūkst. klientų.*

**Daugiau informacijos**:

El. paštas [komunikacija@maxima.lt](mailto:komunikacija@maxima.lt)